Josef Skupa

Josef Skupa (født 16. januar 1892 i Strakonice, Tsjekkoslovakia, død 8. januar 1957 i Praha) var en tsjekkoslovakisk dukkespiller og dukkemaker.

Han studerte ved Akademiet for kunst, arkitektur og design i Praha. Deretter arbeidet han som scenograf i stadsteatret i byen Plzeň. Han var også designer ved Skoda-fabrikken.

Hans to mest berømte dukker var Spejbl, som ble til i 1919 og Hurvínek, som ble til i 1926. Spejbl er den komiske farsfiguren, mens Hurvínek er den rampete sønnen hans. I 1930 etablerte Skupa verdens første moderne, profesjonelle dukketeater. I 1933 ble Skupa president for den internasjonale interesseforeningen for dukketeater, UNIMA.

Under nazistenes okkupasjon av Tsjekkoslovakia satte Skupa opp satiriske og allegoriske dukketeaterforestillinger på hundrevis av scener over hele Tsjekkoslovakia. Etter at det var blitt fred i 1945 flyttet han teateret sitt til Praha. Kommunistregimet i Tsjekkoslovakia trykket ham til sitt bryst som offisiell "nasjonalkunstner", men kritiserte ham for ikke å engasjere seg politisk. Som følge av dette konsentrerte Skupa seg om teater for barn, og om mimeforestillinger med dukker for vokstne. Han opptrådte også utenlands, nærmere bestemt i Storbritannia, Polen, Frankrike, Ungarn og Sovjetunionen.

Karel Hlavatý, som immigrerte til Norge i 1969, var en periode underdirektør og sjefscenograf ved Skupas prestisjefylte marionetteateret i Praha.

Referanser

Eksterne lenker 
 
 
  Official webpage of Theatre of Spejbl and Hurvinek

Tsjekkiske kunstnere
Tsjekkiske dukkespillere
Tsjekkiske dukkemakere
Figurteater i Tsjekkia